CELEX: 62009CA0534
Language: fi
Date: 2010-12-02 00:00:00
Title: Asia C-534/09: Unionin tuomioistuimen tuomio (kahdeksas jaosto) 2.12.2010 — Euroopan komissio v. Helleenien tasavalta (Jäsenyysvelvoitteiden noudattamatta jättäminen — Direktiivi 2008/1/EY — Ympäristön pilaantumisen ehkäiseminen ja vähentäminen — Olemassa olevien laitosten lupaehdot)

29.1.2011   
            
            
               FI
            
            
               Euroopan unionin virallinen lehti
            
            
               C 30/9
            
         Unionin tuomioistuimen tuomio (kahdeksas jaosto) 2.12.2010 — Euroopan komissio v. Helleenien tasavalta
   (Asia C-534/09) (1)
   
   (Jäsenyysvelvoitteiden noudattamatta jättäminen - Direktiivi 2008/1/EY - Ympäristön pilaantumisen ehkäiseminen ja vähentäminen - Olemassa olevien laitosten lupaehdot)
   2011/C 30/14
   Oikeudenkäyntikieli: kreikka
   
      Asianosaiset
   
   
      Kantaja: Euroopan komissio (asiamiehet: M. Patakia ja A. Alcover San Pedro)
   
      Vastaaja: Helleenien tasavalta (asiamies: E. Skandalou)
   
      Oikeudenkäynnin kohde
   
   Jäsenyysvelvoitteiden noudattamatta jättäminen — Ympäristön pilaantumisen ehkäisemisen ja vähentämisen yhtenäistämiseksi 15.1.2008 annetun Euroopan parlamentin ja neuvoston direktiivin 2008/1/EY (EUVL L 24, s. 8) 5 artiklan 1 kohdan rikkominen — Olemassa olevien laitosten lupaehdot — Velvollisuus varmistaa, että tällaisia laitoksia käytetään direktiivin vaatimusten mukaisesti
   
      Tuomiolauselma
   
   
               1)
            
            
               Helleenien tasavalta ei ole noudattanut ympäristön pilaantumisen ehkäisemisen ja vähentämisen yhtenäistämiseksi 15.1.2008 annetun Euroopan parlamentin ja neuvoston direktiivin 2008/1/EY (kodifioitu versio) 5 artiklan 1 kohdan mukaisia velvoitteitaan, koska se ei ole toteuttanut tarvittavia toimenpiteitä varmistaakseen, että toimivaltaiset kansalliset viranomaiset valvovat 6 ja 8 artiklan mukaisesti annettujen lupien avulla tai ehtoja asianmukaisesti uudelleen tarkistamalla ja tarpeellisesti ajanmukaistamalla, että olemassa olevat laitokset toimivat 3, 7, 9, 10 ja 13 artiklan sekä 14 artiklan a ja b alakohdan sekä 15 artiklan 2 kohdan vaatimusten mukaisesti viimeistään 30.10.2007, sanotun kuitenkaan rajoittamatta muiden yhteisön erityissäännösten soveltamista.
            
         
               2)
            
            
               Helleenien tasavalta velvoitetaan korvaamaan oikeudenkäyntikulut.
            
         
      (1)  EUVL C 37, 13.2.2010.